CELEX: 62015TN0602
Language: hr
Date: 2015-10-23 00:00:00
Title: Predmet T-602/15: Tužba podnesena 23. listopada 2015. – Jenkinson protiv Vijeća i dr.

7.3.2016   
            
            
               HR
            
            
               Službeni list Europske unije
            
            
               C 90/17
            
         Tužba podnesena 23. listopada 2015. – Jenkinson protiv Vijeća i dr.
   (Predmet T-602/15)
   (2016/C 090/25)
   Jezik postupka: francuski
   
      Stranke
   
   
      Tužitelj: Liam Jenkinson (Keery, Irska) (zastupnici: N. de Montigny i J.-N. Louis, odvjetnici)
   
      Tuženici: Vijeće Europske unije, Europska komisija, Europska služba za vanjsko djelovanje (EEAS) i Zajednička akcija Europske unije „Eulex Kosovo”
   
      Tužbeni zahtjev
   
   Tužitelj od Općeg suda zahtijeva da:
   Primarno:
   
               – 1.
            
            
               U pogledu prava koja proizlaze iz privatnopravnog ugovora:
               
                           —
                        
                        
                           promijeni njegov ugovorni odnos u ugovor o radu na neodređeno vrijeme;
                        
                     
                           —
                        
                        
                           utvrdi povredu ugovornih obveza koju su počinili tuženici i osobito dostave obavijesti o razvrgnuću ugovora na neodređeno vrijeme;
                           Posljedično, kao naknadu za štetu pretrpljenu zlouporabom uzastopnih ugovora o radu na određeno vrijeme koja je tužitelju uzrokovala produženu nesigurnost i povredu obveze dostave obavijesti o razvrgnuću ugovora:
                           
                                       —
                                    
                                    
                                       naloži tuženicima da tužitelju plate naknadu štete u iznosu od 176 601,55 eura izračunatu na temelju njegovog radnog staža u misijama Europske unije;
                                    
                                 
                                       —
                                    
                                    
                                       podredno, naloži tuženicima da tužitelju plate naknadu štete u iznosu od 45 985,15 eura izračunatu na temelju radnog staža kod četvrtog tuženika;
                                    
                                 
                     
                           —
                        
                        
                           presudi da je tužiteljevo otpuštanje zlonamjerno i posljedično dosudi da mu tuženici plate odštetu procijenjenu ex aequo et bono na 50 000 eura;
                        
                     
                           —
                        
                        
                           utvrdi da tuženici nisu sastavili dokumente kojima se potvrđuje zakonito okončanje radnog odnosa i
                           
                                       —
                                    
                                    
                                       naloži da tužitelju plate iznos od 100,00 eura po danu zakašnjenja računajući od dana podnošenja ove tužbe;
                                    
                                 
                                       —
                                    
                                    
                                       naloži da tužitelju dostave dokumente o okončanju radnog odnosa;
                                    
                                 
                     
                           —
                        
                        
                           naloži tuženicima plaćanje kamata na ranije navedene iznose izračunate prema belgijskoj zakonskoj kamati.
                        
                     
         
               – 2.
            
            
               Što se tiče zlouporabe ovlasti i postojeće diskriminacije:
               
                           —
                        
                        
                           utvrdi da su prva tri tuženika diskriminirala tužitelja bez objektivnog opravdanja za vrijeme njegovog zaposlenja u misijama koje su vodili, u pogledu njegove plaće, mirovinskih prava i povezanih beneficija kao i u pogledu jamčenja budućeg zaposlenja;
                        
                     
                           —
                        
                        
                           utvrdi da je tužitelj trebao biti zaposlen kao član privremenog osoblja kod jednog od prva tri tuženika;
                        
                     
                           —
                        
                        
                           naloži prvim trima tuženicima naknadu izgubljenih plaća, mirovine, naknada i beneficija uzrokovanih ranije navedenim povredama prava Zajednice;
                           naloži tuženicima plaćanje kamata na te iznose izračunatih prema belgijskoj zakonskoj kamati;
                        
                     
                           —
                        
                        
                           odredi rok strankama za utvrđivanje navedene naknade štete uzimajući u obzir razred i stupanj u kojem je tužitelj trebao biti zaposlen, prosječno napredovanje plaće, razvoj njegove karijere, doplatke koje je trebao dobivati temeljem ugovora o radu kao član privremenog osoblja; i usporedi dobivene rezultate s naknadom koju je tužitelj stvarno dobio.
                        
                     
         Podredno:
   
               —
            
            
               utvrdi da tuženici nisu ispunili svoje obveze;
            
         
               —
            
            
               naloži da tužitelju nadoknade štetu nastalu navedenim povredama koja je procijenjena ex aequo et bono na 150 000,00 eura.
            
         U svakom slučaju:
   Naloži tuženicima plaćanje troškova.
   
      Tužbeni razlozi i glavni argumenti
   
   U prilog osnovanosti tužbe tužitelj ističe osam tužbenih razloga.
   
               1.
            
            
               Prvi tužbeni razlog temelji se na zloporabi prava koju su tuženici počinili uzastopnom uporabom ugovora o radu na određeno vrijeme i povredom načela proporcionalnosti.
            
         
               2.
            
            
               Drugi tužbeni razlog temelji se na povredi koju su počinili tuženici u vezi sa zaštitom radnika kod kolektivnog otpuštanja.
            
         
               3.
            
            
               Treći tužbeni razlog temelji se na povredi načela jednakog postupanja i nediskriminacije koju su počinili tuženici.
            
         
               4.
            
            
               Četvrti tužbeni razlog temelji se na povredi tužiteljevog prava na saslušanje koju se počinili tuženici.
            
         
               5.
            
            
               Peti tužbeni razlog temelji se na pravnoj nesigurnosti koju su tuženici uzrokovali tužitelju i njihovoj povredi prava na dobru upravu.
            
         
               6.
            
            
               Šesti tužbeni razlog temelji se povredi načela savjetovanja s predstavnicima zaposlenika koju su počinili tuženici.
            
         
               7.
            
            
               Sedmi tužbeni razlog temelji se povredi Europskog kodeksa dobrog administrativnog postupanja koju su počinili tuženici.
            
         
               8.
            
            
               Osmi tužbeni razlog temelji se na povredi prava na slobodu kretanja radnika koju su počinili tuženici.